આ બધો લોક શ્રદ્ધાનો મામલો છે ભાઈ. શ્રદ્ધા જ્યારે વધારે પડતી લાડકી થઇ જાય, ત્યારે સ્વચ્છંદ બની જાય. અને ક્યારે અંધશ્રદ્ધા થઇ જાય થઇ જાય, એનો અંદાજ પણ ન આવે. પરસ્પરના ‘વાઈબ્રેશન‘ કેવા છે, અને કેવોક ‘ટાવર‘ પકડે છે એના ઉપર બધું નભતું હોય. બાકી ઘણાને તો એવા પણ ઉથલા આવતા હશે કે, ‘વ્હાય, ઓન્લી.. લીંબુ ને મરચાં… સૂરણની ગાંગડી ને કાકડી કેમ ન ચાલે.. ‘બાકી લોકોની નજર ફિલમ કે ટીવી સિરિયલ આવ્યાથી બગડી છે એ વાત સાવ વજૂદ વગરની છે. અમસ્તા એ અગાઉ લોકો લીંબુ-મરચું બાંધતાં આવ્યા છે.